Oficiālais Vēstnesis L 210 , 20/08/2003 Lpp. 0004 - 0005



Komisijas Regula (EK) Nr. 1465/2003 (2003. gada 19. augusts), ar kuru groza Regulu (EK) Nr. 1508/2001, ar ko nosaka tirdzniecības standartu sīpoliem EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1996. gada 28. oktobra Regulu (EK) Nr. 2200/96 par augļu un dārzeņu tirgus kopīgo organizāciju [1], kurā jaunākie grozījumi izdarīti ar Komisijas Regulu (EK) Nr. 47/2003 [2], un jo īpaši tās 2. panta 2. punktu, tā kā: (1) Ar Komisijas Regulu (EK) Nr. 1508/2001 [3], kurā grozījumi izdarīti ar Regulu (EK) Nr. 46/2003 [4], paredzēti tirdzniecības standarti sīpoliem, jo īpaši attiecībā uz noteikumiem par noformējumu un marķējumu. (2) Patērētājiem paredzēti iepakojumi, kuros ir dažādu krāsu sīpolu maisījumi, tirgū kļūst aizvien izplatītāki un ļauj izpildīt dažu patērētāju pieprasījumu. (3) Godīga tirdzniecība paredz, ka vienādos iepakojumos pārdoti sīpoli ir vienādas kvalitātes. Tādēļ dažādu krāsu sīpolu maisījumiem tirdzniecības iepakojumā jābūt vienādas kvalitātes, kā arī katras attiecīgās krāsas sīpoliem jābūt vienādas izcelsmes, šķirnes un lieluma. Papildus uz šādiem tirdzniecības iepakojumiem ir lietderīgi norādīt visas esošās krāsas, kā arī katras atšķirīgās krāsas izcelsmes valsti. (4) Tādēļ attiecīgi jāgroza Regula (EK) Nr. 1508/2001. (5) Šajā regulā paredzētie pasākumi ir saskaņā ar Svaigu augļu un dārzeņu pārvaldības komitejas atzinumu, IR PIEŅĒMUSI ŠO REGULU. 1. pants Regulas (EK) Nr. 1508/2001 pielikumu groza saskaņā ar šīs regulas pielikumu. 2. pants Šī regula stājas spēkā divdesmitajā dienā pēc publicēšanas Eiropas Savienības Oficiālajā Vēstnesī. Šī regula uzliek saistības kopumā un ir tieši piemērojama visās dalībvalstīs. Briselē, 2003. gada 19. augustā Komisijas vārdā — komisijas loceklis Franz Fischler [1] OV L 297, 21.11.1996., 1. lpp. [2] OV L 7, 11.1.2003., 64. lpp. [3] OV L 200, 25.7.2001., 14. lpp. [4] OV L 7, 11.1.2003., 61. lpp. -------------------------------------------------- PIELIKUMS Regulas (EK) Nr. 1508/2001 pielikumu groza šādi. 1. Pielikuma V sadaļas (Noteikumi attiecībā uz noformēšanu) A punktā (Viendabīgums) pievieno šādu otro daļu: "Tomēr tirdzniecības iepakojumos, kuru tīrais svars nepārsniedz trīs kilogramus, tomēr var būt dažādu krāsu sīpolu maisījumi, ja tie ir vienādas kvalitātes, kā arī katras attiecīgās krāsas sīpoli ir vienādas izcelsmes, šķirnes un lieluma." 2. Pielikuma VI sadaļas (Noteikumi par marķēšanu) B punktu (Produkcijas veids) un C punktu (Produkcijas izcelsme) aizstāj ar šādiem: "B. Produkcijas veids - "Sīpoli", ja saturs nav redzams no ārpuses, - attiecībā uz tirdzniecības iepakojumiem, kuros ir dažādu krāsu sīpolu maisījums: - "Sīpolu maisījums" vai līdzvērtīgs nosaukums, - ja saturs nav redzams no ārpuses, norāde par visām iepakojumā esošajām krāsām un katras attiecīgās krāsas sīpolu minimālo skaitu. C. Produkcijas izcelsme - izcelsmes valsts un pēc izvēles arī apgabals, kurā produkts izaudzēts, vai valsts, reģiona vai vietas ģeogrāfiskais nosaukums, - ja tirdzniecības iepakojumā ir dažādu izcelsmju un dažādu krāsu sīpoli, norādi par katru izcelsmes valsti sniedz blakus attiecīgās krāsas nosaukumam." --------------------------------------------------